gl gl gl ca gl gl pt gl ca gl en es en it gl pt gl gl es ru gl gl es gl en en gl es gl gl es gl gl es es gl es gl gl gl es es es gl es en en en gl gl gl en gl gl es en en gl en en gl gl gl en gl gl es gl gl gl en es es es gl pt gl gl gl gl pt gl es gl gl en gl gl gl en gl gl gl es gl es es gl es gl es gl gl pt gl gl es es gl gl gl gl gl gl gl gl gl fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr gl gl gl it gl pt en en gl gl it en gl en en gl en en gl en gl
Narcotráfico | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
A TVG encóntralle a Rajoy o “encaixe” que lle negou a Feijóo
Publicado o Agosto 1, 2013 por eunonman
Rajoy ten encaixe na programación da TVG. Feijóo, en cambio, non.
Publicado en Mais manipulación,O que non se deu | Etiquetado Alberto Núñez Feijóo,Bárcenas,Corrupción,corrupción política,España,Galicia,Goberno,Marcial Dorado,Narcotráfico,Partido Popular,Política,PP,Presidente,Rajoy,Xunta,Xunta de Galicia | Deixar un comentario
Publicado o Abril 30, 2013 por eunonman
Beiras xustifica o seu xesto de “transgresión” no Parlamento para dicirlle a Feijóo: “Vostede non é ninguén, mamarracho”. Unha información que aparece na Axencia EFE as 19:27 o 29 de abril e que se reflictíu nos xornais dixitais.
Despois de varios días presentando declaracións sobre a actidude de Beiras no Parlamento, do Goberno, do propio presidente da Xunta, e tamén da oposición, estas desclaracións do voceiro de AGE e principal actor da singular protesta non se recollen na Galega.
Publicado en O que non se deu | Etiquetado AGE,Beiras,Fotos,Marcial Dorado,Narcotráfico,Parlamento,PP,Presidente,Puñada,Xosé Manuel Beiras,Xunta,Xunta de Galicia | Deixar un comentario
Asunto Dorado, case de puntillas
Publicado o Abril 25, 2013 por eunonman
Mércores, 24 de abril: os partidos da oposición volveron pedir en bloque a demisión do presidente da Xunta polas fotografías nas que aparece en compaña do narcotraficante, Marcial Dorado. En ningún momento se fala delo nos principais Telexornais, que se limitan a recoller intervencións dos voceiros do PsdeG e BNG e a correspondente resposta do presidente. O titular da web da CRTVG é: “Feijóo reprocha a actitude da oposición no caso de Marcial Dorado”.
Non se ofrece o momento no que Jorquera e Pachi Vázquez mostran recortes dun  xornal mexicano que fai referencia á reunión de Feijóo co presidente Peña Nieto facendo fincapé en que este ía recibir a  visita dun “político vinculado co narcotráfico”. Nin tampouco a resposta de Feijóo a Pachi Vázquez: “É un filón electoral para o PP”.
Publicado en Versións interesadas | Etiquetado Alberto Núñez Feijóo,BNG,Galicia,Marcial Dorado,Narcotráfico,Partido Popular,PP,PSOE,Xunta de Galicia | Deixar un comentario
De Dorado nin un segundo
Publicado o Abril 22, 2013 por eunonman
O presidente da Xunta fixo referencia o luns 22 de abril a publicación das fotos con Marcial Dorado en declaracións tras un almorzo informativo en Madrid. Unha información publicada pola axencia Europa Press ás 11:47 e que despois se recollía en edicións dixitais.
Na TVG elaborouse unha información na que se incluían as declaracións de Feijóo chamando a unidade e pedindo o PSOE que se traballara polos intereses xerais.
Publicado en O que non se deu | Etiquetado Alberto Núñez Feijóo,Fotos,Galicia,Marcial Dorado,Narcotráfico,Partido Popular,PP,Xunta de Galicia | Deixar un comentario
Ésta é a única nova que non se destaca na web
Publicado o Abril 17, 2013 por eunonman
Tódolos xornais dan o día 16 a noticia de que o xuiz Bermudez abre unha causa por branqueo de capitais contra Marcial Dorado, o narcotraficante galego que aparece nas fotos co presidente da Xunta, Núñez Feijóo, publicadas dias pasados.
Television de Galicia da unha noticia breve no Telexornal Serán sen mencionar a relación de Marcial Dorado con Feijóo. Para ver esta información hai que ver outra anterior de Oriol Pujol. É a unica da web que non ten titular propio.
Publicado en O que non se deu | Etiquetado AGE,Bermudez,Droga,Feijóo,Galicia,Marcial Dorado,Narcotráfico,Xuizo | Deixar un comentario
Manipulación dende o titular
Publicado o Abril 11, 2013 por eunonman
Así titulou a CRTVG o debate parlamentario do mércores 10 de abril no que o Presidente da Xunta compareceu para explicar a súa relación con Marcial Dorado.
Como podedes escoitar no seguinte enlace Feijóo dixo que “o bipartito concedeulles ás empresas de Dorado máis axudas que calquera das lexislaturas do Presidente Fraga”. O titular da web da CRTVG en cambio omite a alusión ás lexislaturas do Partido Popular.
Así trataron os xornais con máis lectores de Galicia a información.
Publicado en Versións interesadas | Etiquetado Alberto Núñez Feijóo,Dorado,Feijóo,Marcial Dorado,Narcotráfico,Parlamento,Partido Popular,Subvencións,Xunta de Galicia | Deixar un comentario
Os medios públicos e as fotos de Feijóo
Publicado o Abril 10, 2013 por eunonman
Os medios públicos de Galicia, a Televisión de Galicia e a Radio Galega, NON emitiron o debate parlamentario sobre a publicación das fotos do presidente Feijóo co narcotraficante, Marcial Dorado, publicadas no xornal El País o domingo, 31 de marzo. O mesmo ocorreu o luns, 1 de abril, coa rolda de prensa do presidente da Xunta nas que deu as primeiras explicacións sobre a súa relación co narcotraficante.
Ningunha das canles da Radio Galega e a Televisión de Galicia emitiron a sesión parlamentaria deste mércores.  Só se realizaron conexións esporádicas. Sí se emitíu a través da web crtvg.es.  Outros medios, como El País, La Voz, Faro de Vigo, si emitiron o debate na súa integridade.
Publicado en Mais manipulación | Etiquetado Feijóo,Fotos,Galicia,Marcial Dorado,Narcotráfico,Parlamento,Partido Popular,PP | Deixar un comentario
Fundación Galega contra o Narcotráfico pide explicacións a Feijóo
Publicado o Abril 9, 2013 por eunonman
A Axencia EFE informa o día 8 de Abril de que a Fundación Galega contra o Narcotráfico emitíu un comunicado sobre as fotografías do Presidente da Xunta co narcotraficante Marcial Dorado. A Fundación reclama “oportunas explicacións para que non quede ningunha dúbida ó respecto”. Nos principais informativos da TVG non se fixo referencia a esta información.
En cambio o Telexornal Mediodía do día 9 de abril sí emitíu as declaracións de do Fiscal Superior de Galicia, Carlos Varela, nas que afirmaba que non vía ningún feito punible nas fotografías.
Publicado en O que non se deu | Etiquetado Feijóo,Fotos,Fundación Galega Contra o Narcotráfico,Galicia,Marcial Dorado,Narcotráfico,Partido Popular,Política,PP | Deixar un comentario
As declaracións do Valedor do Pobo
Publicado o Abril 8, 2013 por eunonman
Sábado, 6 de abril. O Valedor do Pobo en funcións, Xosé Xulio Fernández, respalda públicamente ao presidente da Xunta, Alberto Núñez Feijóo, no caso das fotografías co narcotraficante Marcial Dorado. O Telexornal Serán recolle estas declaracións.
Sábado, 6 de abril e domingo, 7 de abril. Os tres partidos da oposición censuran estas declaracións do Valedor do Pobo.
As reaccións de PSdeG (o sábado), e de AGE e BNG (o domingo en declaracións ás axencias de noticias tras a manifestación contra a a mina de Corcoesto) non aparecen en ningún Telexornal. Beiras evitou valorar as palabras do Valedor a preguntas dos xornalistas presentes en Corcoesto (entre eles un equipo da TVG) a Vence non se lle fixo ningunha pregunta o respecto. Si falaron despois coas axencias de noticias. Os teletipos chegaron antes das 14:15 pero esas declaracións non apareceron en ningún Telexornal.
Publicado en O que non se deu,Versións interesadas | Etiquetado AGE,BNG,Feijóo,Galicia,Goberno,Marcial Dorado,Narcotráfico,Oposición,PSOE,Valedor do Pobo | Deixar un comentario
As distintas varas de medir
Publicado o Abril 5, 2013 por eunonman
Domingo, 31 de marzo de 2013. O xornal El País publica unha ampla información sobre a “estreita amizade” que mantivo
nos anos 90 o presidente da Xunta, Alberto Núñez Feijóo, con Marcial Dorado, “entón capo do tabaco en Galicia e agora no cárcere por narcotráfico”. A información acompáñase con fotos onde aparecen xuntos os dous homes.
Ese mesmo día, no Telexornal ofrécese un único video onde se recollen as fotos publicadas por El País, as explicacións
do presidente Feijóo á Radio Galega e o comunicado do PP, sen ofrecer ningún dos detalles achegados polo xornal na súa
exclusiva. O video emítese ás 14:42 e ás 21:12, ben avanzados os Telexornais do día. Non se ofrecen reaccións dos distintos partidos políticos galegos.
Luns, 1 de abril de 2013. O xornal La Razón publica que segundo un informe da UDEF (Unidade Central de Delincuencia
Económica e Fiscal) a obra do chalé do ex-ministro socialista Xosé Blanco “pagouna” o empresario José Antonio Orozco.
Esta información sí que merece un video con todo luxo de detalles nos dous Telexornais.
Martes, 2 de abril de 2013. O xornal ABC denuncia que o secretario xeral de CC.OO., Ignacio Fernández Toxo, avalou ante notario a creación dunha asociación para o cobro de ERE.
De novo, a noticia aparece destacada, desta volta, no telexornal
Mércores, 3 de abril de 2013 La Voz de Galicia destaca que
Feijóo chegou a ofrecer en 2003 a súa demisión polas fotos con
Desta volta, unha información de semellante calibre exclusiva dun xornal NON aparece nos Telexornais. Ese día omítense as reaccións de AGE e do BNG sobre a evolución do caso.
Ese día tampouco se recolle outra nova destacada nun xornal de tirada nacional como El Mundo: o concello de Madrid costeou 203 clases de golf para Aznar e os seus familiares. Nin rastro dela nos Telexornais.
Publicado en Versións interesadas | Etiquetado Feijóo,Galicia,Goberno,Marcial Dorado,Narcotráfico,Partido Popular,Política,PP,Presidente | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.